CELEX: 32019D0038
Language: mt
Date: 2019-12-05 00:00:00
Title: Deċiżjoni (UE) 2019/2158 tal-Bank Ċentrali Ewropew tal-5 ta’ Diċembru 2019 dwar il-metodoloġija u l-proċeduri għad-determinazzjoni u l-ġbir ta’ data dwar il-fatturi tariffarji użati għall-kalkolu tat-tariffi superviżorji annwali (BĊE/2019/38)

17.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 327/99
               
            
         DEĊIŻJONI (UE) 2019/2158 TAL-BANK ĊENTRALI EWROPEW
         tal-5 ta’ Diċembru 2019
         dwar il-metodoloġija u l-proċeduri għad-determinazzjoni u l-ġbir ta’ data dwar il-fatturi tariffarji użati għall-kalkolu tat-tariffi superviżorji annwali (BĊE/2019/38)
         
            (riformulazzjoni)
         
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari t-tieni subparagrafu tal-Artikolu 4(3) u l-Artikolu 30 tiegħu,
         Billi:
         
                     (1)
                  
                  
                     Għandhom isiru numru ta’ emendi għad-Deċiżjoni (UE) 2015/530 tal-Bank Ċentrali Ewropew (BĊE/2015/7) (2). Fl-interess taċ-ċarezza, dik id-Deċiżjoni għandha tiġi riformulata.
                  
               
                     (2)
                  
                  
                     Skont l-Artikolu 10(3)(a) tar-Regolament (UE) Nru 1163/2014 tal-Bank Ċentrali Ewropew (BĊE/2014/41) (3), il-fatturi tariffarji użati għad-determinazzjoni tat-tariffa superviżorja annwali individwali li titħallas fir-rigward ta’ kull entità taħt superviżjoni jew grupp taħt superviżjoni għandhom ikunu l-ammont fid-data ta’ referenza ta’: (i) assi totali; u (ii) iskopertura totali għar-riskju.
                  
               
                     (3)
                  
                  
                     Ir-Regolament (UE) Nru 1163/2014 (BĊE/2014/41) kien jeħtieġ li l-BĊE jwettaq rieżami ta’ dak ir-Regolament, b’mod partikolari fir-rigward tal-metodoloġija u l-kriterji għall-kalkolu tat-tariffi superviżorji annwali li għandhom jiġu imposti fuq kull entità taħt superviżjoni u grupp taħt superviżjoni, sal-2017. Il-BĊE nieda konsultazzjoni pubblika u, wara li kkunsidra r-risposti li rċieva, iddeċieda li jemenda r-Regolament (UE) Nru 1163/2014 (BĊE/2014/41) biex jintroduċi qafas rivedut dwar it-tariffi superviżorji. Id-Deċiżjoni (UE) 2015/530 (BĊE/2015/7) tistabbilixxi proċeduri aktar dettaljati dwar il-metodoloġija u l-proċeduri għad-determinazzjoni u l-ġbir ta’ data dwar il-fatturi tariffarji użati għall-kalkolu tat-tariffi superviżorji annwali.
                  
               
                     (4)
                  
                  
                     Skont il-qafas rivedut skont ir-Regolament (UE) Nru 1163/2014 (BĊE/2014/41), bħala regola ġenerali, id-data ta’ referenza għall-fatturi tariffarji għandha tibqa’ l-31 ta’ Diċembru tas-sena ta’ qabel il-perjodu tariffarju li għalih jiġu kkalkulati t-tariffi superviżorji. Dan jippermetti li l-informazzjoni superviżorja diġà disponibbli għall-BĊE skont id-Deċiżjoni BĊE/2014/29 (4) u skont ir-Regolament ta’ Implimentazzjoni tal-Kummissjoni (UE) Nru 680/2014 (5) (rappurtar komuni (COREP) u rappurtar finanzjarju (FINREP)) u skont ir-Regolament (UE) 2015/534 tal-Bank Ċentrali Ewropew (BĊE/2015/13) (6) (FINREP) tintuża fil-kalkolu tat-tariffa superviżorja annwali għall-maġġoranza tad-debituri tariffarji.
                  
               
                     (5)
                  
                  
                     L-entitajiet u l-gruppi taħt superviżjoni li mhumiex soġġetti għal rappurtar obbligatorju għal finijiet prudenzjali jew gruppi taħt superviżjoni li jeskludu assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi għandhom ikomplu jirrappurtaw il-fatturi tariffarji b’mod separat għall-finijiet tal-kalkolu tat-tariffi superviżorji. L-Artikolu 10(3)(bd) tar-Regolament (UE) Nru 1163/2014 (BĊE/2014/41) jipprovdi li dawk il-fatturi tariffarji għandhom jiġu sottomessi lill-ANK ikkonċernata, bid-data ta’ referenza rilevanti, skont deċiżjoni tal-BĊE.
                  
               
                     (6)
                  
                  
                     Id-debituri tariffarji li jridu jkomplu jirrappurtaw separatament għandhom jissottomettu l-fatturi tariffarji lill-awtorità nazzjonali kompetenti (ANK) rilevanti billi jużaw il-mudelli stabbiliti fl-Annessi I u II. Fil-każ ta’ gruppi taħt superviżjoni b’sussidjarji stabbiliti fi Stati Membri mhux parteċipanti u pajjiżi terzi, id-debituri tariffarji għandhom jipprovdu spjegazzjoni tal-metodu użat għad-determinazzjoni tal-fatturi tariffarji.
                  
               
                     (7)
                  
                  
                     Għandha tiġi żgurata konsistenza bejn id-determinazzjoni ta’ fatturi tariffarji ta’ debituri tariffarji li għalihom il-BĊE diġà jirċievi informazzjoni superviżorja permezz ta’ COREP u FINREP u l-fatturi tariffarji ta’ debituri tariffarji li għandhom jirrappurtaw informazzjoni separatament għall-fini tal-kalkolu tat-tariffi superviżorji.
                  
               
                     (8)
                  
                  
                     Għall-finijiet tal-kalkolu tal-fatturi tariffarji, l-Artikolu 10(3)(c) tar-Regolament (UE) Nru 1163/2014 (BĊE/2014/41) jipprevedi l-possibbiltà li jiġu esklużi assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi. Dawk id-debituri tariffarji għandhom jinnotifikaw lill-BĊE dwar jekk għandhomx l-intenzjoni li jeskludu l-kontribuzzjoni ta’ sussidjarji stabbiliti fi Stati Membri mhux parteċipanti u pajjiżi terzi għal tip wieħed mill-fatturi tariffarji jew għat-tnejn. L-iskadenza għas-sottomissjoni tan-notifika għandha tkun konsistenti mal-qafas rivedut għall-kalkolu tat-tariffi superviżorji.
                  
               
                     (9)
                  
                  
                     Il-maġġoranza tal-friegħi li jħallsu tariffa vvalutaw li l-obbligu li tiġi pprovduta verifika mill-awditur bħala mezz ta’ ċertifikazzjoni tal-assi totali tal-fergħa għall-finijiet tal-kalkolu tat-tariffa superviżorja huwa sproporzjonat fir-reviżjoni tar-Regolament (UE) Nru 1163/2014 (BĊE/2014/41). Huwa biżżejjed li l-friegħi li jħallsu tariffa jissottomettu lill-ANK rilevanti ittra mill-maniġment li tiċċertifika l-assi totali tal-fergħa.
                  
               
                     (10)
                  
                  
                     L-Artikolu 10(5) tar-Regolament (UE) Nru 1163/2014 (BĊE/2014/41) jipprovdi li, f’każ li debitur tariffarju jonqos milli jipprovdi l-fatturi tariffarji, il-BĊE għandu jiddetermina l-fatturi tariffarji skont deċiżjoni tal-BĊE.
                  
               
                     (11)
                  
                  
                     Din id-Deċiżjoni għandha tistabbilixxi l-metodoloġija u l-proċeduri għad-determinazzjoni u l-ġbir tad-data dwar il-fatturi tariffarji, kif ukoll il-proċeduri għas-sottomissjoni ta’ fatturi tariffarji minn debituri tariffarji li għandhom ikomplu jirrappurtaw separatament għall-fini tal-kalkolu tat-tariffi superviżorji u mill-ANK lill-BĊE. B’mod partikolari, għandhom jiġu speċifikati l-format, il-frekwenza u l-iskeda taż-żmien ta’ tali sottomissjoni, kif ukoll it-tipi ta’ kontrolli tal-kwalità li l-ANK għandhom iwettqu qabel ma jippreżentaw il-fatturi tariffarji lill-BĊE.
                  
               
                     (12)
                  
                  
                     Huwa meħtieġ li tiġi stabbilita proċedura sabiex isiru emendi tekniċi għall-Annessi ta’ din id-Deċiżjoni b’mod effettiv, kemm-il darba dawk l-emendi la jbiddlu l-qafas kunċettwali sottostanti u lanqas ma jaffettwaw il-piż tar-rappurtar. L-ANK jistgħu jipproponu emendi tekniċi bħal dawn lill-Kumitat tal-Istatistika tas-Sistema Ewropea ta’ Banek Ċentrali (SEBĊ), li l-fehma tiegħu titqies meta tiġi segwita din il-proċedura.
                  
               
                     (13)
                  
                  
                     Sabiex tiġi żgurata l-koerenza mal-qafas rivedut għall-kalkolu tat-tariffi superviżorji skont ir-Regolament (UE) Nru 1163/2014 (BĊE/2014/41), li jipprovdi arranġamenti tranżitorji fir-rigward tal-perjodu tariffarju tal-2020, din id-Deċiżjoni għandha tidħol fis-seħħ fil-bidu tal-2020,
                  
               ADOTTA DIN ID-DEĊIŻJONI:
         
            Artikolu 1
            Suġġett u kamp ta’ applikazzjoni
            Din id-Deċiżjoni tistabbilixxi l-metodoloġija u l-proċeduri għad-determinazzjoni u l-ġbir ta’ data dwar il-fatturi tariffarji użati għall-kalkolu tat-tariffi superviżorji annwali li għandhom jiġu imposti fir-rigward ta’ entitajiet taħt superviżjoni u gruppi taħt superviżjoni skont ir-Regolament (UE) Nru 1163/2014 (BĊE/2014/41) u s-sottomissjoni tal-fatturi tariffarji mid-debituri tariffarji msemmija fl-Artikolu 10(3)(bd) ta’ dak ir-Regolament, kif ukoll proċeduri għas-sottomissjoni ta’ tali data mill-ANK lill-BĊE.
            Din id-Deċizjoni tapplika għad-debituri tariffarji u għall-ANK.
         
         
            Artikolu 2
            Definizzjonijiet
            Għall-finijiet ta’ din id-Deċiżjoni, id-definizzjonijiet li jinsabu fl-Artikolu 2 tar-Regolament (UE) Nru 1163/2014 (BĊE/2014/41) għandhom japplikaw, sakemm ma jkunx previst mod ieħor, flimkien mad-definizzjonijiet li ġejjin:
            
                        1.
                     
                     
                        “jum ta’ xogħol” tfisser jum li ma jkunx is-Sibt, il-Ħadd jew festa pubblika fl-Istat Membru fejn l-ANK rilevanti tkun stabbilita;
                     
                  
                        2.
                     
                     
                        “korp maniġerjali” tfisser korp maniġerjali kif iddefinit fil-punt 7 tal-Artikolu 3(1) tad-Direttiva 2013/36/UE tal-Parlament Ewropew u tal-Kunsill (7).
                     
                  
         
            Artikolu 3
            Metodoloġija għad-determinazzjoni tal-fatturi tariffarji
            
               1.   Għal entitajiet taħt superviżjoni u gruppi taħt superviżjoni li huma soġġetti għal rappurtar obbligatorju għal skopijiet prudenzjali u gruppi taħt superviżjoni li ma nnotifikawx lill-BĊE skont l-Artikolu 4 bid-deċiżjoni tagħhom li jeskludu assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi, il-BĊE għandu jiddetermina l-fatturi tariffarji rispettivi skont dan li ġej.
               
                           (a)
                        
                        
                           L-ammont tal-iskopertura totali għar-riskju għad-data ta’ referenza rilevanti speċifikata fl-Artikolu 10(3)(ba) jew (bc) tar-Regolament (UE) Nru 1163/2014 (BĊE/2014/41) għandu jiġi ddeterminat b’referenza għall-mudell ta’ “rekwiżiti ta’ fondi proprji” tar-rappurtar komuni (COREP) stabbilit fl-Anness I għar-Regolament ta’ Implimentazzjoni (UE) Nru 680/2014 (minn hawn ’il quddiem “il-mudell tar-rekwiżiti ta’ fondi proprji”) kif sottomess mill-ANK lill-BĊE skont id-Deċiżjoni BĊE/2014/29. Għal fergħa li tħallas tariffa u żewġ friegħi jew aktar li jħallsu tariffa li jitqiesu li huma fergħa waħda f’konformità mal-Artikolu 3(3) tar-Regolament (UE) Nru 1163/2014 (BĊE/2014/41), l-ammont tal-iskopertura totali għar-riskju għandu jkun żero.
                        
                     
                           (b)
                        
                        
                           L-assi totali għad-data ta’ referenza rilevanti speċifikati fl-Artikolu 10(3)(ba), (bb) jew (bc) tar-Regolament (UE) Nru 1163/2014 (BĊE/2014/41) għandhom ikunu determinati b’referenza għall-mudelli tar-“Rapport tal-Karta tal-Bilanċ: assi” tar-rappurtar finanzjarju (FINREP) stabbiliti fl-Annessi III u IV għar-Regolament ta’ Implimentazzjoni (UE) Nru 680/2014; u l-mudelli tar-“Rapport tal-Karta tal-Bilanċ: assi” stabbiliti fl-Annessi I, II, IV u V u l-punti tad-data ta’ rappurtar finanzjarju superviżorju stabbiliti fl-Anness III għar-Regolament (UE) 2015/534 (BĊE/2015/13) kif sottomessi mill-ANK lill-BĊE skont id-Deċiżjoni BĊE/2014/29 u r-Regolament (UE) 2015/534 (BĊE/2015/13). Fil-każ ta’ fergħa li tħallas tariffa, il-maniġer ta’ dik il-fergħa jew, jekk il-maniġer ma jkunx disponibbli, il-korp maniġerjali tal-istituzzjoni ta’ kreditu li jistabbilixxi l-fergħa li tħallas tariffa għandu jiċċertifika l-assi totali tal-fergħa li tħallas tariffa permezz ta’ ittra tal-maniġment sottomessa lill-ANK rilevanti.
                        
                     
            
               2.   Għal gruppi taħt superviżjoni li jkunu soġġetti għal rappurtar obbligatorju għal finijiet prudenzjali u li jinnotifikaw lill-BĊE skont l-Artikolu 4 bid-deċiżjoni tagħhom li jeskludu assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi, il-BĊE għandu jiddetermina l-fatturi tariffarji rispettivi fuq il-bażi tad-data kkalkulata minn dawk il-gruppi taħt superviżjoni skont il-punti (a) u (b) li ġejjin u sottomessi minnhom lill-ANK rilevanti skont l-Artikolu 5.
               
                           (a)
                        
                        
                           L-iskopertura totali għar-riskju għad-data ta’ referenza rilevanti speċifikata fl-Artikolu 10(3)(ba) jew (bc) tar-Regolament (UE) Nru 1163/2014 (BĊE/2014/41) għandha tiġi ddeterminata b’referenza għall-mudell tar-rekwiżiti ta’ fondi proprji, li minnhom għandu jitnaqqas dan li ġej:
                           
                                       (i)
                                    
                                    
                                       il-kontribuzzjoni għall-iskopertura totali għar-riskju tal-grupp ta’ dawk is-sussidjarji stabbiliti fi Stati Membri mhux parteċipanti u pajjiżi terzi kif irrapportat fil-mudell tas-“solvenza tal-grupp: informazzjoni dwar l-affiljati” tal-COREP stabbilit fl-Anness I għar-Regolament ta’ Implimentazzjoni (UE) Nru 680/2014 (iktar ’il quddiem il-“mudell tas-solvenza tal-grupp: informazzjoni dwar l-affiljati”); u
                                    
                                 
                                       (ii)
                                    
                                    
                                       il-kontribut tal-iskopertura totali għar-riskju tal-grupp ta’ dawk is-sussidjarji stabbiliti fi Stati Membri mhux parteċipanti u pajjiżi terzi mhux inklużi fil-mudell tas-solvenza tal-grupp: informazzjoni dwar l-affiljati u kif irrappurtat skont l-Anness I ta’ din id-Deċiżjoni.
                                    
                                 
                     
                           (b)
                        
                        
                           L-assi totali għad-data ta’ referenza rilevanti speċifikati fl-Artikolu 10(3)(ba), (bb) jew (bc) tar-Regolament (UE) Nru 1163/2014 (BĊE/2014/41) għandhom jiġu ddeterminati permezz tal-aggregazzjoni tal-assi totali żvelati fir-rapporti finanzjarji statutorji tal-entitajiet kollha taħt superviżjoni stabbiliti fi Stati Membri parteċipanti fi ħdan il-grupp taħt superviżjoni jekk disponibbli, jew inkella permezz tal-aggregazzjoni tal-assi totali ddikjarati fil-pakkett(i) ta’ rappurtar rilevanti użat(i) mill-entitajiet taħt superviżjoni jew grupp ta’ istituzzjonijiet ta’ kreditu li jħallsu t-tariffi għat-tħejjija ta’ kontijiet ikkonsolidati fil-livell tal-grupp. Biex jiġi evitat l-għadd doppju, id-debitur tariffarju għandu l-opzjoni li jelimina l-pożizzjonijiet intragrupp fost l-entitajiet kollha taħt superviżjoni li huma stabbiliti fl-Istati Membri parteċipanti. Kwalunkwe avvjament inkluż fid-dikjarazzjonijiet finanzjarji kkonsolidati tal-impriża omm ta’ grupp taħt superviżjoni għandu jiġi inkluż fl-aggregazzjoni; l-esklużjoni ta’ avvjament allokat lil sussidjarji stabbiliti fi Stati Membri mhux parteċipanti jew pajjiżi terzi hija fakultattiva. Meta debitur tariffarju juża dikjarazzjonijiet finanzjarji statutorji, awditur għandu jiċċertifika li l-assi totali jikkorrispondu għall-assi totali żvelati fid-dikjarazzjonijiet finanzjarji statutorji awditjati tal-entitajiet taħt supeviżjoni individwali. Meta debitur tariffarju juża pakketti ta’ rappurtar, awditur għandu jiċċertifika l-assi totali użati għall-kalkolu tat-tariffi superviżorji annwali billi jwettaq verifika xierqa tal-pakketti ta’ rappurtar użati. Fi kwalunkwe każ, l-awditur għandu jikkonferma li l-proċess ta’ aggregazzjoni ma jiddevjax mill-proċedura stipulata f’din id-Deċiżjoni u li l-kalkolu mwettaq mid-debitur tariffarju huwa koerenti mal-metodu ta’ kontabilità użat għall-konsolidazzjoni tal-kontijiet tal-grupp ta’ entitajiet li jħallsu tariffa.
                        
                     
            
               3.   Għal entitajiet taħt superviżjoni u gruppi taħt superviżjoni li mhumiex soġġetti għal rappurtar obbligatorju għal finijiet prudenzjali, l-assi totali u l-iskopertura totali għar-riskju, kif iddefinit skont l-Artikolu 2, il-punti 12 u 13 tar-Regolament (UE) Nru 1163/2014 (BĊE/2014/41), għad-data ta’ referenza rilevanti speċifikata fl-Artikolu 10(3)(ba), 10(3)(bb) jew 10(3)(bc) tar-Regolament (UE) Nru 1163/2014 (BĊE/2014/41) għandhom jiġu ddeterminati minnhom u jiġu sottomessi lill-ANK rilevanti skont l-Artikolu 5. Fil-każ ta’ fergħa li tħallas tariffa, il-maniġer ta’ dik il-fergħa jew, jekk il-maniġer ma jkunx disponibbli, il-korp maniġerjali tal-istituzzjoni ta’ kreditu li jistabbilixxi l-fergħa li tħallas tariffa għandu jiċċertifika l-assi totali tal-fergħa li tħallas tariffa permezz ta’ ittra tal-maniġment sottomessa lill-ANK rilevanti.
            
         
         
            Artikolu 4
            Notifika ta’ tnaqqis tal-assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi
            Debituri tariffarji li jkollhom l-intenzjoni li jeskludu assi u/jew l-ammont ta’ skopertura għar-riskju ta’ sussidjarji stabbiliti fi Stati Membri mhux parteċipanti u pajjiżi terzi skont l-Artikolu 10(3)(c) tar-Regolament (UE) Nru 1163/2014 (BĊE/2014/41) għandhom jinnotifikaw lill-BĊE dwar id-deċiżjoni tagħhom sa mhux aktar tard mit-30 ta’ Settembru tal-perjodu tariffarju li għalih tiġi kkalkulata t-tariffa. In-notifika għandha tindika jekk it-tnaqqis tal-kontribuzzjoni ta’ sussidjarji stabbiliti fi Stati Membri mhux parteċipanti u pajjiżi terzi għandux japplika għall-fattur tat-tariffa tal-iskopertura totali għar-riskju, il-fattur tat-tariffa tal-assi totali jew għat-tnejn. Jekk il-BĊE ma jkunx irċieva tali notifika sat-30 ta’ Settembru tal-perjodu tariffarju li għalih tiġi kkalkulata t-tariffa, l-iskopertura totali għar-riskju u l-assi totali għandhom jiġu ddeterminati f’konformità mal-Artikolu 3(1). Jekk aktar minn notifika waħda tasal għand il-BĊE fil-ħin, l-aħħar notifika riċevuta mill-BĊE sat-30 ta’ Settembru tal-perjodu tariffarju li għalih tiġi kkalkulata t-tariffa għandha tipprevali.
         
         
            Artikolu 5
            Mudelli għar-rappurtar tal-fatturi tariffarji lill-ANK mid-debituri tariffarji
            
               1.   Id-debituri tariffarji li l-fatturi tariffarji tagħhom jiġu ddeterminati skont l-Artikolu 3(2) jew (3) għandhom jissottomettu l-fatturi tariffarji kull sena lill-ANK rilevanti sad-dati ta’ rimessa speċifikati fl-Artikolu 6. Il-fatturi tariffarji għandhom jiġu sottomessi billi jintużaw il-mudelli fl-Annessi I u II. Fil-każ ta’ grupp taħt superviżjoni b’sussidjarji stabbiliti fi Stati Membri mhux parteċipanti u pajjiżi terzi, id-debitur tariffarju għandu jipprovdi spjegazzjoni tal-metodu użat biex jikkonforma mal-Artikolu 3(2) jew (3) fil-kolonna tal-kummenti allokati għal dan il-għan fl-Anness rilevanti.
            
            
               2.   Id-debituri tariffarji għandhom jissottomettu d-dikjarazzjoni tal-awditur jew l-ittra tal-maniġment skont l-Artikolu 3(2) u (3) lill-ANK rilevanti sad-dati ta’ rimessa speċifikati fl-Artikolu 6.
            
         
         
            Artikolu 6
            Dati ta’ rimessa
            
               1.   Id-debituri tariffarji li l-fatturi tariffarji tagħhom jiġu ddeterminati skont l-Artikolu 3(2) u (3) għandhom jipprovdu l-fatturi tariffarji lill-ANK rilevanti sa tmiem il-jum ta’ xogħol fid-data ta’ rimessa għar-rappurtar trimestrali għat-tielet trimestru speċifikat fl-Artikolu 3(1)(b) tar-Regolament ta’ Implimentazzjoni (UE) Nru 680/2014 tal-perjodu tariffarju li għalih tiġi kkalkulata t-tariffa jew fil-jum ta’ xogħol li jmiss jekk id-data ta’ rimessa ma tkunx jum ta’ xogħol.
            
            
               2.   L-ANK għandhom jissottomettu lill-BĊE il-fatturi tariffarji msemmija fil-paragrafu 1 sa mhux aktar tard minn tmiem l-10 jum ta’ xogħol wara d-data ta’ rimessa speċifikata fil-paragrafu 1. Minn hemm’ il quddiem, il-BĊE għandu jivverifika d-data li jkun irċieva fi żmien ħmistax-il jum ta’ xogħol minn meta tasal. L-ANK għandhom jispjegaw jew jikkjarifikaw id-data, jekk jintalbu jagħmlu dan mill-BĊE.
            
            
               3.   Il-BĊE għandu jagħti lil kull debitur tariffarju aċċess għall-fatturi tariffarji tiegħu sa mhux aktar tard mill-15 ta’ Jannar tas-sena ta’ wara l-perjodu tariffarju. Id-debituri tariffarji għandhom jingħataw perjodu ta’ ħmistax-il jum tax-xogħol li fih jistgħu jikkummentaw dwar il-fatturi tariffarji u jissottomettu data riveduta għall-kunsiderazzjoni, f’każ li jqisu li l-fatturi tariffarji ma jkunux korretti. Dan il-perjodu għandu jibda fil-jum li fih id-debituri tariffarji kellhom il-possibbiltà li jaċċessaw il-fatturi tariffarji. Wara dan, il-fatturi tariffarji għandhom jiġu applikati għall-kalkolu tat-tariffi superviżorji annwali. Kwalunkwe bidla fid-data li tasal wara dak il-perjodu ma titqiesx u għalhekk ma tirriżultax f’bidla fil-fatturi tariffarji.
            
         
         
            Artikolu 7
            Kontrolli tal-kwalità tad-data
            
            L-ANK għandhom jimmonitorjaw u jiżguraw il-kwalità u l-affidabbiltà tal-fatturi tariffarji miġbura mingħand id-debituri tariffarji skont l-Artikolu 3(2) u (3) qabel ma jissottomettuhom lill-BĊE. L-ANK għandhom iwettqu kontroll tal-kwalità biex jivvalutaw jekk il-metodoloġija stabbilita fl-Artikolu 3 ġietx segwita. Il-BĊE ma għandux jikkoreġi jew jimmodifika data dwar il-fatturi tariffarji pprovduti mid-debituri tariffarji. Kwalunkwe korrezzjoni jew modifika għad-data għandha ssir mid-debituri tariffarji u tiġi sottomessa minnhom lill-ANK. L-ANK għandhom jissottomettu lill-BĊE kwalunkwe data kkoreġuta jew immodifikata li huma jirċievu. Meta jissottomettu data dwar il-fatturi tariffarji, l-ANK għandhom: (a) jipprovdu informazzjoni dwar kwalunkwe żvilupp sinifikanti implikat minn dik id-data; u (b) jikkomunikaw lill-BĊE ir-raġunijiet għal kwalunkwe korrezzjoni jew modifika sinifikanti għaliha. L-ANK għandhom jiżguraw li l-BĊE jikseb il-korrezzjonijiet jew il-modifiki meħtieġa għad-data.
         
         
            Artikolu 8
            Id-determinazzjoni tal-fatturi tariffarji mill-BĊE jekk il-fatturi tariffarji ma jkunux disponibbli jew jekk ma jiġux sottomessi korrezzjonijiet jew modifiki
            Fil-każ li fattur tariffarju ma jkunx disponibbli għall-BĊE jew id-debitur tariffarju ma jkunx issottometta data riveduta jew modifiki jew korrezzjonijiet tad-data fil-ħin rigward il-fatturi tariffarji f’konformità mal-Artikoli 6(3) jew 7, il-BĊE għandu juża l-informazzjoni disponibbli biex jiddetermina l-fattur tariffarju nieqes.
         
         
            Artikolu 9
            Proċedura ta’ emenda simplifikata
            Filwaqt li jqis il-fehmiet tal-Kumitat tal-Istatistika, il-Bord Eżekuttiv tal-BĊE għandu jkun intitolat li jagħmel emendi tekniċi għall-Annessi ta’ din id-Deċiżjoni, sakemm dawk l-emendi la jbiddlu l-qafas kunċettwali sottostanti u lanqas ma jaffettwaw il-piż ta’ rappurtar fuq id-debituri tariffarji. Il-Bord Eżekuttiv għandu jinforma lill-Kunsill Governattiv bi kwalunkwe emenda bħal din mingħajr dewmien żejjed.
         
         
            Artikolu 10
            Revoka
            
               1.   Id-Deċiżjoni (UE) 2015/530 (BĊE/2015/7) qiegħda tiġi rrevokata.
            
            
               2.   Referenzi għad-Deċiżjoni rrevokata għandhom jinftiehmu bħala referenzi għal din id-Deċiżjoni u għandhom jinqraw skont it-tabella ta’ korrelazzjoni fl-Anness III.
            
         
         
            Artikolu 11
            Dħul fis-seħħ
            Din id-Deċiżjoni għanda tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Frankfurt am Main, il-5 ta’ Diċembru 2019.
            
               
                  Il-President tal-BĊE
               
               Christine LAGARDE
            
         
         
            (1)  ĠU L 287, 29.10.2013, p. 63.
         
            (2)  Id-Deċiżjoni (UE) 2015/530 tal-Bank Ċentrali Ewropew tal-11 ta’ Frar 2015 dwar il-metodoloġija u l-proċeduri għad-determinazzjoni u l-ġbir ta’ data dwar fatturi tariffarji użati għall-kalkolu tat-tariffi superviżorji annwali (BĊE/2015/7) (ĠU L 84, 28.3.2015, p. 67).
         
            (3)  Ir-Regolament (UE) Nru 1163/2014 tal-Bank Ċentrali Ewropew tat-22 ta’ Ottubru 2014 dwar it-tariffi superviżorji (BĊE/2014/41) (ĠU L 311, 31.10.2014, p. 23).
         
            (4)  Id-Deċiżjoni BĊE/2014/29 tat-2 ta’ Lulju 2014 dwar l-għoti lill-Bank Ċentrali Ewropew ta’ data superviżorja rrapporata lill-awtoritajiet nazzjonali kompetenti mill-entitajiet taħt superviżjoni skont ir-Regolamenti ta’ Implimentazzjoni tal-Kummissjoni (UE) Nru 680/2014 u (UE) 2016/2070 (ĠU L 214, 19.7.2014, p. 34).
         
            (5)  Ir-Regolament ta’ Implimentazzjoni tal-Kummissjoni (UE) Nru 680/2014 tas-16 ta’ April 2014 li jistabbilixxi standards tekniċi ta’ implimentazzjoni fir-rigward tar-rappurtar superviżorju ta’ istituzzjonijiet skont ir-Regolament (UE) Nru 575/2013 tal-Parlament Ewropew u tal-Kunsill (ĠU L 191, 28.6.2014, p. 1).
         
            (6)  Ir-Regolament (UE) 2015/534 tal-Bank Ċentrali Ewropew tas-17 ta’ Marzu 2015 dwar ir-rapportar ta’ informazzjoni finanzjarja superviżorja (BĊE/2015/13) (ĠU L 86, 31.3.2015, p. 13).
         
            (7)  Id-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338)
      
      
         
            ANNESS I
            
                         
                     
                     
                        
                           KALKOLU TAT-TARIFFI
                        
                     
                     
                        
                           Data ta’ referenza
                        
                     
                     
                         
                     
                     
                        
                           ISEM
                        
                     
                     
                         
                     
                  
                         
                     
                     
                        
                           SKOPERTURA TOTALI GĦAR-RISKJU
                        
                     
                     
                        
                           Data ta’ sottomissjoni
                        
                     
                     
                         
                     
                     
                        
                           Kodiċi MFI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Kodiċi LEI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Partita
                        
                     
                     
                         
                     
                     
                        
                           Tip ta’ istituzzjoni
                        
                     
                     
                        
                           Sors għall-ammont ta’ skopertura għar-riskju
                        
                     
                     
                        
                           Ammont ta’ skopertura għar-riskju
                        
                     
                     
                        
                           Kummenti
                        
                     
                  
                         
                     
                     
                         
                     
                     
                        
                           10
                        
                     
                     
                        
                           20
                        
                     
                     
                        
                           30
                        
                     
                     
                        
                           40
                        
                     
                  
                        
                           10
                        
                     
                     
                        
                           SKOPERTURA TOTALI GĦAR-RISKJU kif ikkalkulata skont l-Artikolu 92(3) tar-Regolament (UE) Nru 575/2013 tal-Parlament Ewropew u tal-Kunsill
                     
                     
                        
                           (1), (2) jew (3)
                        
                     
                     
                        COREP C 02.00, ringiela 010
                     
                     
                         
                     
                     
                         
                     
                  
                        
                           20
                        
                     
                     
                        
                           KONTRIBUZZJONI TA’ SUSSIDJARJI fi Stati Membri mhux parteċipanti u pajjiżi terzi
                        
                     
                     
                         
                     
                     
                        COREP C 06.02, kol 250 (SUM)
                     
                     
                         
                     
                     
                         
                     
                  
                        1021
                     
                     
                        Entità 1
                     
                     
                         
                     
                     
                         
                     
                     
                         
                     
                     
                         
                     
                  
                        1022
                     
                     
                        Entità 2
                     
                     
                         
                     
                     
                         
                     
                     
                         
                     
                     
                         
                     
                  
                        1023
                     
                     
                        Entità 3
                     
                     
                         
                     
                     
                         
                     
                     
                         
                     
                     
                         
                     
                  
                        1024
                     
                     
                        Entità 4
                     
                     
                         
                     
                     
                         
                     
                     
                         
                     
                     
                         
                     
                  
                        .....
                     
                     
                        Entità...
                     
                     
                         
                     
                     
                         
                     
                     
                         
                     
                     
                         
                     
                  
                        N
                     
                     
                        Entità N
                     
                     
                         
                     
                     
                         
                     
                     
                         
                     
                     
                         
                     
                  
                        
                           30
                        
                     
                     
                        
                           AMMONT TAL-ISKOPERTURA TOTALI GĦAR-RISKJU tal-grupp taħt superviżjoni bit-tnaqqis tal-KONTRIBUZZJONI TAS-SUSSIDJARJI fi Stati Membri mhux parteċipanti u pajjiżi terzi: Il-partita 030 hija ugwali għal 010 nieqes 020 nieqes it-total tal-partiti 1021 sa N
                        
                     
                     
                         
                     
                     
                         
                     
                     
                         
                     
                     
                         
                     
                  
                        Kun ċert li dan il-mudell jimtela skont l-istruzzjonijiet ipprovduti separatament.
                     
                  
      
      
         
            ANNESS II
            
                         
                     
                     
                        
                           KALKOLU TAT-TARIFFI
                        
                     
                     
                        
                           Data ta’ referenza
                        
                     
                     
                         
                     
                     
                        
                           ISEM
                        
                     
                     
                         
                     
                  
                         
                     
                     
                        
                           ASSI TOTALI
                        
                     
                     
                        
                           Data ta’ sottomissjoni
                        
                     
                     
                         
                     
                     
                        
                           Kodiċi MFI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           Kodiċi LEI
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Partita
                        
                     
                     
                         
                     
                     
                        
                           Tip ta’ istituzzjoni
                        
                     
                     
                        
                           Konferma tal-verifika tal-awditur jew tal-ittra tal-maniġment għall-friegħi li jħallsu t-tariffi (Iva/Le)
                        
                     
                     
                        
                           Assi totali
                        
                     
                     
                        
                           Kummenti
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           ASSI TOTALI skont l-Artikolu 51(2) jew (4) tar-Regolament (UE) Nru 468/2014 (BĊE/2014/17)
                        
                     
                     
                        
                           (3)
                        
                     
                     
                         
                     
                     
                         
                     
                     
                         
                     
                  
                        
                           020
                        
                     
                     
                        
                           ASSI TOTALI skont l-Artikolu 2, punt (12)(b) jew (c) tar-Regolament (UE) Nru 1163/2014 (BĊE/2014/41)
                        
                     
                     
                        
                           (4)
                        
                     
                     
                        
                           (Iva)/(Le)
                        
                     
                     
                         
                     
                     
                         
                     
                  
                        
                           030
                        
                     
                     
                        
                           ASSI TOTALI skont l-Artikolu 3(2)(b) ta’ din id-Deċiżjoni: Il-partita 030 hija ugwali għal 031 nieqes 032 u 033 nieqes 034
                        
                     
                     
                        
                           (2) jew (5)
                        
                     
                     
                        
                           (Iva)/(Le)
                        
                     
                     
                         
                     
                     
                         
                     
                  
                        031
                     
                     
                        Assi totali tal-entitajiet kollha tal-grupp stabbiliti fl-Istati Membri parteċipanti —obbligatorji
                        
                     
                     
                         
                     
                     
                         
                     
                     
                         
                     
                     
                         
                     
                  
                        032
                     
                     
                        Pożizzjonijiet intragrupp fost entitajiet taħt superviżjoni stabbiliti fi Stati Membri parteċipanti (minn pakketti ta’ rappurtar użati għall-eliminazzjoni ta’ bilanċi għal skopijiet ta’ rappurtar tal-grupp) —mhux obbligatorji
                        
                     
                     
                         
                     
                     
                         
                     
                     
                         
                     
                     
                         
                     
                  
                        033
                     
                     
                        Avvjament inkluż fir-rapporti finanzjarji kkonsolidati tal-impriża omm ta’ grupp taħt superviżjoni —obbligatorji
                        
                     
                     
                         
                     
                     
                         
                     
                     
                         
                     
                     
                         
                     
                  
                        034
                     
                     
                        Avvjament allokat lil sussidjarji stabbiliti fi Stati Membri mhux parteċipanti u pajjiżi terzi —mhux obbligatorji
                        
                     
                     
                         
                     
                     
                         
                     
                     
                         
                     
                     
                         
                     
                  
                        Kun ċert li dan il-mudell jimtela skont l-istruzzjonijiet ipprovduti separatament.
                     
                  
      
      
         
            ANNESS III
            
               TABELLA TA’ KORRELAZZJONI
            
            
                        Deċiżjoni (UE) 2015/530 (BĊE/2015/7)
                     
                     
                        Din id-Deċiżjoni
                     
                  
                        Artikolu 1
                        Artikolu 2
                        —
                     
                     
                        Artikolu 1
                        Artikolu 2
                        Artikolu 4
                     
                  
                        Artikolu 3, l-ewwel sentenza
                        Artikolu 3, second sentenza
                        Artikolu 3, it-tielet sentenza
                        Artikolu 4
                        Artikolu 5
                        Artikolu 6
                     
                     
                        Artikolu 5(1), it-tieni sentenza
                        Artikolu 5(2)
                        Artikolu 5(1), it-tielet sentenza
                        Artikolu 6
                        Artikolu 7
                        Artikolu 5(1), l-ewwel sentenza
                     
                  
                        Artikolu 7
                     
                     
                        Artikolu 3
                     
                  
                        Artikolu 8
                        Artikolu 9
                        Artikolu 10
                        —
                        Annessi I–II
                        —
                     
                     
                        Artikolu 8
                        Artikolu 9
                        Artikolu 10
                        Artikolu 11
                        Annessi I–II
                        Anness III